S-318/2007

Mál þetta höfðaði lögreglustjórinn á Snæfellsnesi með ákæru 18. október 2007 á hendur ákærðu, R-kk-þgf K-kk-þgf, kt. ..., Brautarholti 5 í Snæfellsbæ, H-kk-þgf S-kk-þgf, kt. ..., Engihlíð 14 í Snæfellsbæ, og J-kk-þgf S-kk-þgf, kt. ..., Sandholti 12 í Snæfellsbæ. Málið var dómtekið 12. desember sama ár.

Í ákæruskjali segir að málið sé höfðað gegn ákærðu „R-kk-þgf og H-kk-þgf fyrir gripdeild, með því að hafa aðfaranótt sunnudagsins 15. júlí 2007, brotist inn í íbúðarhúsið við Túnbrekku 7 í Snæfellsbæ, og stolið úr bílskúrnum þar West barnabifhjóli að verðmæti kr. 70.000,-. Fór R-kk-nf fyrst inn í húsið eftir hjólinu en H-kk-nf síðar en í millitíðinni hafði vitni komið því á réttan stað.

Ákærða J-kk-þgf fyrir hylmingu, með því að hafa síðar sömu nótt tekið bifhjólið í sína vörslu og síðar falið það á heimili sínu þrátt fyrir að hann vissi hvernig R-kk-nf og H-kk-nf hefðu aflað þess.

Telst háttsemi ákærðu, R-kk-ef og H-kk-ef, varða við 245. gr. almennra hegningarlaga nr. 19/940, og ákærða J-kk-ef við 254. gr. sömu laga.

Þess er krafist að ákærðu verði dæmdir til refsingar.“

Ákærðu hafa allir fyrir dómi skýlaust játað að hafa framið það brot sem þeim er gefið að sök í ákæru og er játning þeirra studd sakargögnum. Eru því efni til að leggja dóm á málið samkvæmt 125. gr. laga um meðferð opinberra mála nr. 19/1991. Samkvæmt þessu verða ákærðu sakfelldir fyrir brotin, sem réttilega eru færð til refsiákvæða í ákæru.

Ákærðu R-kk-nf og H-kk-nf hafa ekki fyrr gerst sekir um refsiverða háttsemi svo kunnugt sé. Við ákvörðun refsingar verður litið til ungs aldurs þeirra og greiðlegrar játningar fyrir dómi. Að þessu virtu þykir rétt samkvæmt heimild í a-lið 1. mgr. 57. gr. almennra hegningarlaga nr. 19/1940, að fresta ákvörðun um refsingu ákærðu og skal refsingin falla niður að liðnum tveimur árum frá uppkvaðningu dómsins haldi ákærðu almennt skilorð 57. gr. almennra hegningarlaga, sbr. 4. gr. laga nr. 22/1955.

Samkvæmt sakavottorði ákærða J-kk-ef hefur hann frá árinu 1999 fjórum sinnum gengist undir viðurlög með lögreglustjórasátt og einu sinni hlotið dóm vegna umferðarlagabrots. Við ákvörðun refsingar hans verður litið til þess að hann hefur skýlaust játað brot sitt fyrir dómi. Að framangreindu virtu þykir refsing ákærða hæfilega ákveðin fangelsi í 30 daga, en rétt þykir að fresta fullnustu refsingarinnar og falli hún niður að tveimur árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Enginn sakarkostnaður hlaust af meðferð málsins.

B-kk-nf B-kk-nf, héraðsdómari, kveður upp dóm þennan, en uppsaga hans hefur dregist lítillega vegna starfsanna dómarans.

DÓMSORÐ:

Ákvörðun um refsingu ákærða, R-kk-ef K-kk-ef, er frestað og skal refsingin falla niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákvörðun um refsingu ákærða, H-kk-ef S-kk-ef, er frestað og skal refsingin falla niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, J-kk-nf S-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

B-kk-nf B-kk-nf